FI Euroopan unionin virallinen lehti L 38/26

KOMISSION ASETUS (EY) N:o 114/2009,

annettu 6 päivänä helmikuuta 2009,

neuvoston asetuksen (EY) N:o 479/2008 soveltamista koskevista siirtymätoimenpiteistä suojatulla alkuperänimityksellä tai suojatulla maantieteellisellä merkinnällä varustettuja viinejä koskevien viittausten osalta

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon viinialan yhteisestä markkinajärjestelystä, asetusten (EY) N:o 1493/1999, (EY) N:o 1782/2003, (EY) N:o 1290/2005 ja (EY) N:o 3/2008 muuttamisesta sekä asetusten (ETY) N:o 2392/86 ja (EY) N:o 1493/1999 kumoamisesta 29 päivänä huhtikuuta 2008 annetun neuvoston asetuksen (EY) N:o 479/2008 (1) ja erityisesti sen 126 artiklan a alakohdan,

sekä katsoo seuraavaa:

(1) Asetuksen (EY) N:o 479/2008 34 artiklassa määritellään 1 päivästä elokuuta 2009 alkaen sovellettavat suojatulla alkuperänimityksellä ja suojatulla maantieteellisellä merkinnällä varustettujen viinien luokat.

(2) Asetuksen (EY) N:o 479/2008 10 artiklan 2 kohdan mukaisesti mainitun artiklan mukaisesti tuettavat toimenpiteet koskevat viinejä, joilla on suojattu alkuperänimitys tai maantieteellinen merkintä tai joihin on merkitty rypälelajike.

(3) Asetuksen (EY) N:o 479/2008 65 artiklan 1 kohdan c alakohdan vi ja xiii alakohdassa säädetään suojatulla alkuperänimityksellä tai maantieteellisellä merkinnällä varustettujen viinien erityisominaisuuksista tietoa antavien ja laatumerkintöjä, suojattuja alkuperänimityksiä ja suojattuja maantieteellisiä merkintöjä hyödyntävien, suojaavien ja edistävien toimialakohtaisten järjestöjen hyväksymisestä.

(4) Asetuksen (EY) N:o 479/2008 92 artiklan 5 kohdan b alakohdan i alakohdan mukaisesti jäsenvaltio voi päättää, että uudelleenistutusoikeudet voidaan siirtää kokonaan tai osittain toiselle tilalle samassa jäsenvaltiossa, jos toisen tilan alat on tarkoitettu suojatulla alkuperänimityksellä tai suojatulla maantieteellisellä merkinnällä varustettujen viinien tuotantoon.

(5) Asetuksen (EY) N:o 479/2008 liitteessä IV olevassa 1 kohdassa säädetään viinin ja 3 kohdassa väkevän viinin määritelmistä. Kyseiset määritelmät sisältävät suojatulla alkuperänimityksellä ja maantieteellisellä merkinnällä varustettuja viinejä koskevia erityissäännöksiä.

(6) Asetuksen (EY) N:o 479/2008 liitteessä IV olevassa 7 kohdassa säädetään hiilihapotetun kuohuviinin määritelmästä. Kyseinen määritelmä tarkoittaa viinejä, joilla ei ole suojattua alkuperänimitystä tai maantieteellistä merkintää.

(7) Suojatulla alkuperänimityksellä tai maantieteellisellä merkinnällä varustettujen viinien määritelmiä sovelletaan asetuksen (EY) N:o 479/2008 129 artiklan 2 kohdan e alakohdan mukaisesti vasta 1 päivästä elokuuta 2009. Neuvoston asetuksessa (EY) N:o 1493/1999 (2) vahvistetun aiemman järjestelmän mukaan vastaavat luokat olivat tma-laatuviinit ja maantieteellisellä merkinnällä varustetut viinit.

(8) Jotta jäsenvaltiot voisivat soveltaa asetuksen (EY) N:o 479/2008 10 artiklan 2 kohtaa, 65 artiklan 1 kohdan c alakohdan vi ja xiii alakohtaa, 92 artiklan 5 kohdan b alakohdan i alakohtaa ja liitteessä IV olevaa 1, 3 ja 7 kohtaa 1 päivästä elokuuta 2008, on aiheellista toteuttaa suojatulla alkuperänimityksellä ja suojatulla maantieteellisellä merkinnällä varustettujen viinien määritelmiä koskevia siirtymätoimenpiteitä. Koska kyseisiä artikloja on sovellettu 1 päivästä elokuuta 2008, tätä asetusta olisi sovellettava kyseisestä päivästä alkaen.

(9) Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,

ON ANTANUT TÄMÄN ASETUKSEN:

1 artikla

Asetuksen (EY) N:o 479/2008 10 artiklan 2 kohdan, 65 artiklan 1 kohdan c alakohdan vi ja xiii alakohdan, 92 artiklan 5 kohdan b alakohdan i alakohdan ja liitteessä IV olevien 1, 3 ja 7 kohdan soveltamiseksi 1 päivän elokuuta 2008 ja 31 päivän heinäkuuta 2009 välisenä aikana viittauksia suojatulla alkuperänimityksellä varustettuihin viineihin pidetään viittauksina tma-laatuviineihin ja viittauksia suojatulla maantieteellisellä merkinnällä varustettuihin viineihin viittauksina maantieteellisellä merkinnällä varustettuihin viineihin.

2 artikla

Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

Sitä sovelletaan 1 päivästä elokuuta 2008.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 6 päivänä helmikuuta 2009. Komission puolesta Mariann FISCHER BOEL Komission jäsen

(1) EUVL L 148, 6.6.2008, s. 1.

(2) EYVL L 179, 14.7.1999, s. 1.